LIQ1.
 9.
 Институциите, за които се прилага шеста част от РКИ, оповестяват информацията, посочена в член 451а, параграф 2 от РКИ, като попълват таблица EU LIQB от приложение XIII към настоящия регламент за изпълнение, следвайки изложените по-долу в настоящото приложение указания.
 10.
 В таблица EU LIQB се предоставя качествена информация за позициите, включени в образец EU LIQ1, в който се оповестява количествена информация за ОЛП.
 11.
 Институциите, за които се прилага шеста част от РКИ, приемат текстовите полета в настоящата таблица като полета за свободен текст и попълват нейните позиции, когато е възможно, съобразно начина, по който те се разглеждат за целите на определянето на ОЛП в Делегиран регламент (ЕС) 2015/61 на Комисията и на допълнителните показатели за наблюдение на ликвидността, посочени в глава 7б от Регламент за изпълнение (ЕС) No 680/2014 на Комисията (6).
 Указания за образец EU LIQ2, в който се оповестява информация за отношението на нетно стабилно финансиране (ОНСФ)
 12.
 В изпълнение на член 451а, параграф 3 от РКИ институциите, за които се прилага шеста част от РКИ, оповестяват информацията в образец EU LIQ2, следвайки указанията в настоящото приложение. Оповестяваните данни са тези към края на всяко тримесечие от съответния период на оповестяване. Например данните за годишното оповестяване включват четири набора, обхващащи последното и трите предходни тримесечия.
 13.
 Изискваната в образец EU LIQ2 информация обхваща всички активи, пасиви и задбалансови позиции независимо от тяхната парична единица и се оповестява в отчетната валута, както е определена в член 411, точка 15 от РКИ.
 14.
 С цел да се избегне двойното отчитане институциите не оповестяват активите или пасивите, свързани с обезпечение, предоставено или получено като вариационен маржин — в съответствие с член 428к, параграф 4 и член 428аз, параграф 2 от РКИ, първоначален маржин и вноска в гаранционния фонд на ЦК — в съответствие с член 428аж, буква а) и член 428аж, буква б) от РКИ.
 15.
 Влоговете, държани в контекста на институционална защитна схема или кооперативна мрежа, които се считат за ликвидни активи, се оповестяват като такива. Другите позиции в рамките на група или институционална защитна схема се оповестяват в съответните общи категории в образеца за изискваното или наличното стабилно финансиране.
 16.
 В колони „а“, „б“, „в“ и „г“ на образеца институциите винаги оповестяват като „непретеглена стойност по остатъчен срок до падежа“ счетоводната стойност, освен при договорите за деривати, за които по силата на член 428г, параграф 2 от РКИ институциите използват справедливата стойност.
 17.
 В колона „д“ на настоящия образец институциите оповестяват „претеглената стойност“. Тази стойност отразява стойността, посочена в член 428в, параграф 2 от РКИ, която е произведението на непретеглената стойност и коефициентите на стабилно финансиране.
 18.
 Когато се прилага член 428д от РКИ, активите и пасивите, произтичащи от сделки за финансиране с ценни книжа (СФЦК) с един контрагент, се изчисляват на нетна основа. Ако отделните нетирани сделки са подлежали, поради факта, че са били изчислявани всяка за себе си, на различни коефициенти на изискваното стабилно финансиране (ИСФ), спрямо нетираната стойност, която се оповестява, се прилага, ако тя е актив, по-високият коефициент на ИСФ.
 19.
 Институциите